Ерих Кестнер
Слепецът до стената

Превод от немски: Владимир Мусаков, Пенчо Симов, —

chitanka.info

Без печал и без надежда

седнал на един завой,

морно своя гръб привежда,

с морни устни шепне той:

„Чудо никога не става…

И светът не става друг.

Щом си сляп, помни тогава:

никой те не вижда тук.

Стъпки екват и замират

сутрин, вечер, ден след ден —

идват хора и не спират.

Слепи ли сте като мен?

Нищичко не ви вълнува,

всеки отминава ням —

ако стъпките не чувах,

щях да мисля, че съм сам.

Спрете тук да поседите

малко с моята тъга!

Затворете си очите!

Е, разбрахте ли сега?

Тръгвайте си!… Но ви казвам:

който в свойта слепота

другите не забелязва,

е невидим за света.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.